wannaphong/clean_thaiwikipedia huggingface dataset:
# การลงประชามติรัฐธรรมนูญตุรกี พ.ศ. 2560
มีการจัด การลงประชามติรัฐธรรมนูญ ทั่วประเทศตุรกีเมื่อวันที่ 16 เมษายน 2560 ว่าจะอนุมัติการแก้ไขเพิ่มเติมรัฐธรรมนูญแห่งตุรกีที่เสนอไว้ 18 มาตราหรือไม่ ซึ่งพรรครัฐบาล พรรคความยุติธรรมและการพัฒนา (AKP) และพรรคขบวนการชาตินิยม (MHP) เป็นผู้เสนอ หากได้รับอนุมัติ ตำแหน่งนายกรัฐมนตรีจะถูกยุบและการปกครองระบบรัฐสภาเดิมจะถูกเปลี่ยนเป็นประธานาธิบดีฝ่ายบริหาร (executive presidency) และระบบประธานาธิบดี มีการเสนอให้ที่นั่งในรัฐสภาเพิ่มขึ้นจาก 550 เป็น 600 ที่นั่ง และมีการเสนอให้ประธานาธิบดีควบคุมการแต่งตั้งข้าราชการสู่สำนักงานผู้พิพากษาและอัยการสูงสุดได้มากขึ้น การจัดรัฐธรรมนูญดังกล่าวอยู่ภายใต้สถานการณ์ฉุกเฉินซึ่งมีการประกาศหลังความพยายามรัฐประหารที่ล้มเหลวในเดือนกรกฎาคม 2559 ผลเบื้องต้นชี้ว่าฝ่ายออกเสียงลงคะแนน "ใช่" นำอยู่ 51-49% สภาการเลือกตั้งสูงสุดอนุญาตให้ยอมรับบัตรลงคะแนนที่มิได้ประทับตราว่ามีผลใช้ได้ พรรคฝ่ายค้านหลักประกาศว่าท่าทีดังกล่าวไม่ชอบด้วยกฎหมาย โดยอ้างว่าบัตรลงคะแนนถึง 1.5 ล้านบัตรมิได้ประทับตรา และปฏิเสธยอมรับผลการลงประชามติ สำนักงานการเลือกตั้งแถลงว่า อาจประกาศผลลัพธ์อย่างเป็นทางการในอีก 11 ถึง 12 วัน

ประธานธิบดีฝ่ายบริหารเป็นนโยบายที่มีมายาวนานของพรรครัฐบาล AKP และผู้ก่อตั้งและประธานาธิบดีตุรกีคนปัจจุบัน เรเจป ไตยิป แอร์โดอัน ในเดือนตุลาคม 2559 พรรคขบวนการชาตินิยม (MHP) ประกาศความร่วมมือในการผลิตร่างข้อเสนอร่วมกับรัฐบาล ด้วยการสนับสนุนร่วมของทั้งสมาชิกรัฐสภา AKP และ MHP เพียงพอนำข้อเสนอดังกล่าวสู่การลงประชามติหลังการเลือกตั้งรัฐสภาในเดือนมกราคม ผู้ที่เห็นชอบกับการออกเสียงลงคะแนน 'ใช่' แย้งว่าการเปลี่ยนแปลงดังกล่าวจำเป็นต่อประเทศตุรกีที่เข้มแข็งและเสถียร ว่าประธานาธิบดีฝ่ายบริหารจะนำมาซึ่งจุดจบของรัฐบาลผสมที่ไม่เสถียรซึ่งครอบงำการเมอืงตุรกีมาตั้งแต่ปลายคริสต์ทศวรรษ 1960 ถึงปี 2545 การรณรงค์ 'ไม่' แย้งว่าข้อเสนอดังกล่าวจะกระจุกอำนาจอยู่ในมือของประธานาธิบดีมากเกินไป ทำลายการแยกใช้อำนาจโดยสิ้นเชิง และดึงอำนาจนิติบัญญัติจากรัฐสภา นักวิจารณ์แย้งว่าระบบที่เสนอจะคล้ายกับ "เผด็จการจากการเลือกตั้ง" โดยไม่มีความสามารถเอาผิดกับฝ่ายบริหารได้ นำไปสู่ "การฆ่าตัวตายทางประชาธิปไตย" ในที่สุด สามวันก่อนการลงประชามติ ผู้ช่วยของแอร์โดกันคนหนึ่งเรียกร้องให้มีระบบสหพันธรัฐหากฝ่ายออกเสียง 'ใช่' ชนะ ทำให้เกิดเสียงโต้กลับจาก MHP ที่นิยมใช่ การรณรงค์ทั้งสองฝ่ายถูกกล่าวหาว่าใช้วาทกรรมแบ่งแยกและสุดขั้ว โดยแอร์โดกันกล่าวหาผู้ออกเสียง 'ไม่' ทุกคนว่าเป็นผู้ก่อการร้ายที่เข้ากับผู้สมคบรัฐประหารที่ล้มเหลวเมื่อปี 2559

การรณรงค์มีข้อกล่าวหาว่ามีการปราบปรามของรัฐต่อผู้รณรงค์ 'ไม่' ขณะที่การรณรงค์ 'ใช่' สามารถใช้สถานที่และเงินทุนของรัฐในการจัดระเบียบการเดินขบวนและเหตุการณ์การรณรงค์ สมาชิกผู้นำของการรณรงค์ 'ไม่' ล้วนถูกความรุนแรงและการจำกัดการรณรงค์ การรณรงค์ 'ใช่' เผชิญกับการจำกัดการรณรงค์โดยหลายประเทศยุโรป รัฐบาลเยอรมัน ดัตช์ เดนมาร์กและสวิสยกเลิกและขอให้ระงับเหตุการณ์การรณรงค์ 'ใช่' ที่มีเป้าหมายยังผู้ออกเสียงลงคะแนนชาวตุรกีต่างประเทศ การจำกัดดังกล่าวทำให้ความสัมพันธ์ทางทูตเสื่อมลงอย่างมากและทำใหเกิดวิกฤตการณ์ทางทูตระหว่างประเทศตุรกีและเนเธอร์แลนด์ นอกจากนี้ ยังมีการยกข้อกังวลเกี่ยวกับความไม่ชอบมาพากลของการออกเสียงลงคะแนน โดยผู้ออกเสียง 'ใช่' ในประเทศเยอรมนีถูกจับได้ว่าพยายามออกเสียงมากกว่าหนึ่งครั้งและยังพบว่ามีบัตรออกเสียงในครอบครองก่อนเริ่มกระบวนการออกเสียงลงคะแนนในต่างประเทศ
# ยศทหารกองทัพประชาชนลาว
ตารางข้างล่างต่อไปนี้คือข้อมูลเกี่ยวกับยศทหารของ กองทัพประชาชนลาว ตั้งแต่ ค.ศ. 1975 ระบบโครงสร้างชั้นยศ อ้างอิงรูปแบบธรรมเนียมมาจากสหภาพโซเวียต.

 สัญญาบัตร 
ชั้นยศ นายพล (นายธง) ພົນ  นายพัน ພັນ  นายร้อย ຮ້ອຍ  นักเรียนนายร้อยNATO Code OF-10  OF-9  OF-8  OF-7  OF-6  OF-5  OF-4  OF-3  OF-2  OF-1  OF-D กองทัพบกประชาชนลาว center|125x125px 125x125px 50px 50px 50px 50px 50px 50px 50px 50px 50px ภาษาลาว  ພົນເອກ ພົນໂທ ພົນຕີ  ພົນຈັດຕະວາ ພັນເອກ ພັນໂທ ພັນຕີ ຮ້ອຍເອກ ຮ້ອຍໂທ ຮ້ອຍຕີ   คำอ่าน Chom Phon Phon Ek Phon Tho Phon Tri Phon Chattawa Phan Ek Phan Tho Phan Tri Roi Ek Roi Tho Roi Tri Nak-rian Nairoi คำแปล จอมพล พลเอก พลโท พลตรี พลจัตวา พันเอก			 พันโท พันตรี ร้อยเอก ร้อยโท			 ร้อยตรี นักเรียนนายร้อย กองทัพเรือประชาชนลาว ไม่มีการแต่งตั้ง 125x125px 50px 50px 50px 50px 50px 50px 50px 50px 50px คำแปล จอมพลเรือ พลเรือเอก			 พลเรือโท พลเรือตรี พลเรือจัตวา นาวาเอก			 นาวาโท นาวาตรี เรือเอก เรือโท			 เรือตรี นักเรียนนายเรือ 50pxกองทัพอากาศประชาชนลาว ไม่มีการแต่งตั้ง 125x125px 50px 50px 50px 50px 50px 50px 50px 50px 50px คำอ่าน Chom Phon Akad Phon Akad Ek Phon Akad Tho Phon Akad Tri Phon Akad Chatawa Phan Ek Akad Phan Tho Akad Phan Tri Akad Roi Ek Akad Roi Tho Akad Roi Tri Akad Nak-rian Nairoi Akad คำแปล จอมพลอากาศ พลอากาศเอก		 พลอากาศโท พลอากาศตรี พลอากาศจัตวา นาวาอากาศเอก			 นาวาอากาศโท นาวาอากาศตรี เรืออากาศเอก เรืออากาศโท			 เรืออากาศตรี นักเรียนนายเรืออากาศ ตำรวจประชาชนลาว ไม่มีการแต่งตั้ง 125x125px 125x125px 125x125px 125x125px 50px 50px 50px 50px 50px 50px คำแปล พลตำรวจเอก			 พลตำรวจโท พลตำรวจตรี พลตำรวจจัตวา พันตำรวจเอก			 พันตำรวจโท พันตำรวจตรี ร้อยตำรวจเอก ร้อยตำรวจโท			 ร้อยตำรวจตรี นักเรียนนายร้อยตำรวจ

 ประทวน 
ชั้นยศ จ่านายสิบ Сержант  นายสิบ  พลทหารNATO Code OR-9  OR-8  OR-7  OR-6  OR-5  OR-4  OR-3  OR-2  OR-1 ทหารบก ไม่มีการแต่งตั้ง   center|55px center|55px ไม่มีการแต่งตั้ง center|55px center|55px ภาษาลาว ສິບເອກ ສິບໂທ ສິບຕຣີ ພົນທະຫານ คำอ่าน Sip Ek  Sip Tho  Sip Tri  Phon Thahan คำแปล สิบเอก สิบโท สิบตรี พลทหาร ทหารเรือ center|55px center|55px center|55px center|55px  คำอ่าน Cha Ek  Cha Tho  Cha Tri  Phon Thahan คำแปล จ่าเอก จ่าโท จ่าตรี พลทหาร ทหารอากาศ center|55px center|55px center|55px center|55px คำอ่าน Cha Ek Akad Cha Tho Akad Cha Tri Akad Phon Thahan คำแปล จ่าอากาศเอก จ่าอากาศโท จ่าอากาศตรี พลทหาร ตำรวจ center|55px center|55px center|55px center|55px ภาษาลาว ສິບຕຳຫຼວດເອກ ສິບຕຳຫຼວດໂທ ສິບຕຳຫຼວດຕຣີ ພົນຕຳຫຼວດ คำแปล สิบตำรวจเอก สิบตำรวจโท สิบตำรวจตรี พลตำรวจ

 เครื่องหมายเหล่าสังกัด 
 เหล่าสังกัด เหล่ารบ เหล่ารบรถถังยานเกราะ เหล่ารบปืนใหญ่ปืนใหญ่ป้องกันอากาศ เหล่ารบช่างแสง เหล่ารบสื่อสาร เหล่ารบพิเศษ เหล่าลำเลียง เหล่ารบชีวเคมี เหล่าเสนารักษ์ ทหารอากาศ ชั้นนายพล center|150px ชั้นนายพัน center|150px center|150px center|150px center|150px center|150px center|150px center|150px center|150px center|150px center|150px ชั้นนายร้อย center|150px center|150px center|150px center|150px center|150px center|150px center|150px center|150px center|150px center|150px
# แปตรอ ปอรอแชนกอ
แปตรอ ออแลกซียอวึช ปอรอแชนกอ (เกิด 26 กันยายน ค.ศ. 1965) เป็นนักธุรกิจและนักการเมืองชาวยูเครน ซึ่งเคยดำรงตำแหน่งเป็นประธานาธิบดียูเครนคนที่ 5 ตั้งแต่ ค.ศ. 2014 จนถึง ค.ศ. 2019 ปอรอแชนกอยังเคยเป็นรัฐมนตรีว่าการกระทรวงต่างประเทศ ตั้งแต่ ค.ศ. 2009 ถึง ค.ศ. 2010, รัฐมนตรีว่าการกระทรวงการพัฒนาการค้าและเศรษฐกิจ ใน ค.ศ. 2012 และประธานสภาธนาคารแห่งชาติยูเครนระหว่าง ค.ศ. 2007–2012 ปอรอแชนกอได้รับการเลือกตั้งให้เป็นประธานาธิบดีในวันที่ 25 พฤษภาคม ค.ศ. 2014 โดยได้คะแนนร้อยละ 54.7 ของการลงคะแนนในรอบแรก ซึ่งส่งผลให้เขาชนะการเลือกตั้งในทันทีโดยที่ไม่ต้องตัดสินผลต่อ ในการเป็นประธานาธิบดีของเขา เขาได้นำประเทศเข้าสู่สงครามในดอนบัสในระยะแรก ซึ่งได้ผลักดันให้กองกำลังแบ่งแยกของรัสเซียเข้าไปอยู่ในดอนบัส และเริ่มต้นกระบวนการการเข้าสู่สหภาพยุโรปด้วยการลงนามความตกลงร่วมกันระหว่างสหภาพยุโรปและยูเครน
# อาล็อยส์ ฮิตเลอร์
อาล็อยส์ ฮิตเลอร์ ผู้พ่อ (ชื่อตั้งแต่เกิดว่า อาล็อยส์ ชิคเคิลกรูเบอร์; 7 มิถุนายน ค.ศ. 1837 – 3 มกราคม ค.ศ. 1903) เป็นข้าราชการพลเรือนชาวออสเตรีย และเป็นบิดาของผู้นำเผด็จการ และหัวหน้าพรรคนาซี อดอล์ฟ ฮิตเลอร์

อาล็อยส์ ฮิตเลอร์เกิดมานอกสมรสและพ่อของเขาไม่เคยให้การยอมรับเลย ด้วยเหตุนี้ทำให้เขาอ้างว่าภรรยาของเขา คราลา(มารดาของอดอล์ฟ)อาจจะเป็นลูกพี่ลูกน้อง ซึ่งหมายความว่าอดอล์ฟไม่สามารถพิสูจน์สายเลือดอารยันบริสุทธ์ได้ เมื่ออาล็อยส์ได้รับการแต่งตั้งให้เป็นข้าราชการในงานด้านศุลกากร เขาได้ใช้ความชอบด้วยกฎหมายในนามสกุลของพ่อเลี้ยงของเขา, ฮีดเลอร์ ซึ่งได้ถูกจดทะเบียนเป็น 'ฮิตเลอร์' ด้วยเหตุผลใดๆไม่ทราบ  อาล็อยส์มีความสัมพันธ์ที่ไม่ดีกับลูกชายอย่างอดอล์ฟที่เขาทำตัวแข็งข้อกับเขา
# คลารา ฮิตเลอร์
คลารา ฮิตเลอร์   ชื่อเดิม คลารา เพิลเซิล  เป็นมารดาของอดอล์ฟ ฮิตเลอร์ นักการเมืองเยอรมันและหัวหน้าพรรคนาซี ผู้จุดชนวนสงครามโลกครั้งที่สอง

thumb|คลารา ฮิตเลอร์ ในช่วงปี ค.ศ.1880คลารา ฮิตเลอร์ เกิดในหมู่บ้านSpital, Weitra , Waldviertelของจักรวรรดิออสเตรียบิดาของเธอคือ Johann Baptist Pölzl และมารดาของเธอคือ Johanna Hiedler Klara มาจากกลุ่มชาวนาเก่า ทำงานหนัก กระตือรือร้น เคร่งศาสนา และมีมโนธรรม ตามที่แพทย์ประจำครอบครัว Dr. Eduard Bloch กล่าวเธอเป็นผู้หญิงที่เงียบสงบ อ่อนหวาน และน่ารัก [1]

ในปี 1876 Klara วัย 16 ปีได้รับการว่าจ้างให้เป็นคนรับใช้ในบ้านโดยAlois Hitler ญาติของเธอ สามปีหลังจากการแต่งงานครั้งแรกของเขากับ Anna Glasl-Hörer แม้ว่าพ่อผู้ให้กำเนิดของ Alois จะไม่มีใครรู้จัก แต่หลังจากMaria Schicklgruber แม่ของเขา แต่งงานกับJohann Georg Hiedlerแล้ว Alois ก็ถูกกำหนดให้เป็นลูกชายของ Hiedler อย่างเป็นทางการ แม่ของ Klara คือ Johanna Hiedler หลานสาวของ Hiedler ซึ่งแต่งงานกับ Johann Baptist Pölzl ทำให้ Klara และ Alois เป็นลูกพี่ลูกน้องกัน

หลังจากการเสียชีวิตของ Franziska Matzelsberger ภรรยาคนที่สองของ Alois ในปี 1884 Klara และ Alois แต่งงานกันในวันที่ 7 มกราคม 1885 ในพิธีสั้นๆ ซึ่งจัดขึ้นในตอนเช้าตรู่ที่ห้องเช่าของ Hitler ที่ชั้นบนสุดของ Pommer Inn ใน Braunau am Inn [2] [3]จากนั้น Alois ก็ไปทำงานในวันนั้นในตำแหน่งเจ้าหน้าที่ศุลกากร

กุสตาฟลูกชายคนแรกของพวกเขาเกิดในอีกสี่เดือนต่อมาในวันที่ 17 พฤษภาคม พ.ศ. 2428 ไอดาตามมาในวันที่ 23 กันยายน พ.ศ. 2429 ทารกทั้งสองเสียชีวิตด้วยโรคคอตีบในช่วงฤดูหนาวปี พ.ศ. 2430–2431 ลูกคนที่สาม อ็อตโต เกิดและเสียชีวิตในปี พ.ศ. 2430 ลูกชายคนที่สี่อดอล์ฟเกิดเมื่อวันที่ 20 เมษายน พ.ศ. 2432 [4]

ในปี พ.ศ. 2435 คลารา ฮิตเลอร์และครอบครัวของเธอขึ้นรถไฟไปยังพัสเซาที่พวกเขาตั้งรกรากในอีกสองปีข้างหน้า เอ๊ดมันด์เกิดที่นั่นเมื่อวันที่ 24 มีนาคม พ.ศ. 2437 พอลล่าตามมาในวันที่ 21 มกราคม พ.ศ. 2439 เอ๊ดมันด์เสียชีวิตด้วยโรคหัดเมื่อวันที่ 28 กุมภาพันธ์ พ.ศ. 2443 ขณะอายุได้ห้าขวบ [5] ในบรรดาลูกหกคนของเธอกับ Alois มีเพียง Adolf และ Paula เท่านั้นที่รอดชีวิตจนถึงวัยผู้ใหญ่

ชีวิตวัยผู้ใหญ่ของคลารา ฮิตเลอร์ใช้เวลาไปกับการดูแลบ้านและเลี้ยงลูก ซึ่งตามสมิธ ระบุว่า อลัวส์มีความเข้าใจหรือความสนใจเพียงเล็กน้อย เธออุทิศตนให้กับลูก ๆ ของเธอมาก และตามคำบอกเล่าของวิลเลียม แพทริก ฮิตเลอร์เธอเป็นแม่เลี้ยงทั่วไปของลูกเลี้ยงของเธอ อลัวส์ จูเนียร์ และแองเจลา [6]

เธอนับถือศาสนาคริสต์นิกายโรมันคาธอลิกและไปโบสถ์เป็นประจำกับลูก ๆ ของเธอ [7]
# พระครูวินัยธรสมุทร ถาวรธมฺโม
พระครูวินัยธรสมุทร ถาวรธมฺโม เป็นผู้รักษาการแทนเจ้าอาวาสวัดกวยวนาราม จังหวัดสุรินทร์ ปัจจุบันเป็นอาจารย์ประจำภาควิชาศาสนาและปรัชญา คณะพุทธศาสตร์ มหาวิทยาลัยมหาจุฬาลงกรณราชวิทยาลัยhttp://www.odc.mcu.ac.th/?page_id=259https://thebuddh.com/?p=51021https://www.komchadluek.net/scoop/529505

 ชาติภูมิ 
พระครูวินัยธรสมุทร ถาวรธมฺโมhttps://d.dailynews.co.th/education/695246/ มีนามเดิมว่า สมุทร ทาทอง เกิดเมื่อวันที่ 2 พฤศจิกายน พ.ศ. 2506 ณ บ้านสวาท (ชุมชนชาวกวย) ตำบลขอนแตก อำเภอสังขะ จังหวัดสุรินทร์

 การศึกษา 
 สอบไล่ได้นักธรรมชั้นเอก สำนักงานแม่กองธรรมสนามหลวง
 ประกาศนียบัตรประโยคครูพิเศษมัธยม (พ.ม.)
 พ.ศ. 2531 ปริญญาพุทธศาสตรบัณฑิต (พธ.บ.) สาขาวิชาสังคมศึกษา (เกียรตินิยม) มหาวิทยาลัยมหาจุฬาลงกรณราชวิทยาลัย
 พ.ศ. 2539 ปริญญาพุทธศาสตรมหาบัณฑิต (พธ.ม.) สาขาวิชาปรัชญา มหาวิทยาลัยมหาจุฬาลงกรณราชวิทยาลัย
 พ.ศ. 2545 Ph.D. (Phil.) สาขาปรัชญา มหาวิทยาลัยมคธ ประเทศอินเดีย

 งานปกครองบริหารกิจการคณะสงฆ์ 
ได้รับการแต่งตั้งจากเจ้าคณะตำบลขอนแตก อำเภอสังขะ ให้ดำรงตำแหน่ง เป็นผู้รักษาการแทนเจ้าอาวาสวัดกวยวนาราม บ้านอาวอก ตำบลขอนแตก อำเภอสังขะ จังหวัดสุรินทร์

 งานในสถาบันการศึกษา 
 อาจารย์ประจำภาควิชาศาสนาและปรัชญาhttps://fb.mcu.ac.th/?p=1060 คณะพุทธศาสตร์ มหาวิทยาลัยมหาจุฬาลงกรณราชวิทยาลัย
 รักษาการผู้อำนวยการกองทะเบียนและวัดผลhttps://reg.mcu.ac.th/?page_id=13 มหาวิทยาลัยมหาจุฬาลงกรณราชวิทยาลัย (พ.ศ. 2545 – พ.ศ. 2555)
 รักษาการผู้อำนวยการสำนักทะเบียนและวัดผล มหาวิทยาลัยมหาจุฬาลงกรณราชวิทยาลัย (พ.ศ. 2556 – พ.ศ. 2559)
 รองผู้อำนวยการวิทยาลัยพระธรรมทูตhttp://www.odc.mcu.ac.th/?page_id=9943 มหาวิทยาลัยมหาจุฬาลงกรณราชวิทยาลัย (พ.ศ. 2559 – พ.ศ. 2563)
 รักษาการผู้อำนวยการวิทยาลัยพระธรรมทูตhttp://www.odc.mcu.ac.th/?page_id=4184 มหาวิทยาลัยมหาจุฬาลงกรณราชวิทยาลัย (พ.ศ. 2563 – พ.ศ. 2565)
 ตำแหน่งทางวิชาการ ผู้ช่วยศาสตราจารย์ สาขาวิชาปรัชญาhttp://mcuaad.mcu.ac.th/ac/position/data/2a000508de151f698d11f9dac0527d76.pdf มหาวิทยาลัยมหาจุฬาลงกรณราชวิทยาลัย

 งานด้านศาสนวิเทศ 
 ปฏิบัติศาสนกิจเป็นพระธรรมทูต ณ วัดพุทธวิหาร กรุงอัมสเตอร์ดัม ประเทศเนเธอร์แลนด์สรุปการประชุมมหาเถรสมาคมครั้งที่ 10/2561วันอังคาร ที่10 เมษายน 2561

 รางวัลเกียรติคุณ 
 ได้รับรางวัลพุทธคุณูปการ ประเภทรัชตเกียรติคุณจากคณะกรรมาธิกาศาสนาศิลปะ และวัฒนธรรม สภาผู้แทนราษฎร (พ.ศ. 2554)

 ได้รับรางวัลธรรมาภิบาล "สิงห์ทอง" สาขาผู้เผยแผ่ศาสนาและศิลปวัฒนธรรม ดีเด่นแห่งปี จากพลเอกพิจิตร กุลละวณิชย์ อดีตองคมนตรี เป็นประธานในพิธี ณ ศูนย์ประชุมสถาบันวิจัยจุฬาภรณ์ ถนนวิภาวดีรังสิต เขตหลักสี่ กรุงเทพมหานคร (29 มกราคม พ.ศ. 2560)

 สมณศักดิ์ 
24 กรกฎาคม พ.ศ. 2553 ได้รับการแต่งตั้งจากพระธรรมโมลี (ทองอยู่ ญาณวิสุทฺโธ) ให้ดำรงสมณศักดิ์พัดยศ ฐานานุกรมพระราชาคณะชั้นธรรม ในฐานานุศักดิ์ที่ พระครูวินัยธรhttp://cr.mcu.ac.th/site/news_in.php?group_id=1&NEWSID=6125
# แขวงคุนหยาง
แขวงคุนหยาง  เป็นแขวงหนึ่งและเป็นศูนย์กลางการปกครองของเขตจิ้นหนิง นครคุนหมิง มณฑลยูนนาน สาธารณรัฐประชาชนจีน ตั้งอยู่ทางตะวันตกเฉียงใต้ของทะเลสาบเตียนฉือ มีประชากรอาศัยอยู่ 83,500 คน ภายในพื้นที่ทั้งหมด 119.79 ตารางกิโลเมตร

คุนหยางเคยมีสถานะเป็นเมืองและเป็นศูนย์กลางการปกครองของอำเภอจิ้นหนิงมาจนถึงปี 2016 เนื่องจากการขยายตัวเพิ่มขึ้นของชุมชนเมืองในพื้นที่ จึงมีการเปลี่ยนสถานะจากอำเภอเป็นเขต และเมืองต่าง ๆ ในอำเภอ รวมทั้งคุนหยาง ได้เปลี่ยนสถานะเป็นแขวง

คุนหยางมีความสำคัญทางประวัติศาสตร์ เนื่องจากเป็นบ้านเกิดของมหาขันที นักสำรวจ นักเดินเรือ และนักการทูตชาวจีน เจิ้งเหอ ซึ่งปัจจุบันมีอนุสรณ์สถานตั้งอยู่ในสวนสาธารณะเจิ้งเหอ บนยอดเขาพระจันทร์ (เยว่ชาน) ในคุนหยาง

คุนหยางมีแหล่งฟอสฟอรัสที่ใหญ่ที่สุดในมณฑลยูนนานhttp://www.atlantis-press.com/php/download_paper.php?id=14900
# กรมกิจการเด็กและเยาวชน
กรมกิจการเด็กและเยาวชน มีภารกิจเกี่ยวกับการส่งเสริมและพัฒนาศักยภาพของเด็กและเยาวชน การคุ้มครองและพิทักษ์สิทธิเด็กและเยาวชน การส่งเสริมสวัสดิการเด็ก เยาวชน และครอบครัว โดยการกำหนด นโยบาย มาตรการ กลไก ส่งเสริมสนับสนุนภาครัฐและภาคเอกชน ติดตามและประเมินผลการดำเนินการตามนโยบายและมาตรการที่กำหนด เพื่อให้เด็กและเยาวชนมีคุณภาพชีวิตที่ดีและมีความมั่นคงในการดำรงชีวิต

 ประวัติ 
กรมกิจการเด็กและเยาวชน (ดย.) สังกัดกระทรวงการพัฒนาสังคมและความมั่นคงของมนุษย์ (พม.) ได้รับการจัดตั้งขึ้นในวันที่ 6 มีนาคม 2558 ตามพระราชบัญญัติปรับปรุง กระทรวง ทบวง กรม (ฉบับที่ 14) พ.ศ. 2558พระราชบัญญัติปรับปรุงกระทรวง ทบวง กรม (ฉบับที่ ๑๔) พ.ศ. ๒๕๕๘ ซึ่งเป็นการรวมภารกิจที่เกี่ยวข้องกับกลุ่มเป้าหมายด้านเด็กและเยาวชน จาก 3 หน่วยงานในสังกัด พม. คือ สำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส และผู้สูงอายุ (สท.) กรมพัฒนาสังคมและสวัสดิการ (พส.) และสำนักงานปลัดกระทรวงการพัฒนาสังคมและ ความมั่นคงของมนุษย์ (สป.พม.) และเมื่อวันที่ 6 มีนาคม 2558 กระทรวงการพัฒนาสังคมและความมั่นคงของมนุษย์ได้ปรับเปลี่ยนโครงสร้าง โดยมีการรวบรวมและยกระดับหน่วยงานด้านเด็กและเยาวชนเป็น "กรมกิจการเด็กและเยาวชน"

หน่วยงานในสังกัด
สำนักงานเลขานุการกรม
กองยุทธศาสตร์และแผนงาน
กองส่งเสริมการพัฒนาและสวัสดิการเด็ก เยาวชน และครอบครัว
กองคุ้มครองเด็กและเยาวชน
ศูนย์อำนวยการรับเด็กเป็นบุตรบุญธรรม
กลุ่มพัฒนาระบบบริหาร
กลุ่มตรวจสอบภายใน
ศูนย์ส่งเสริมจริยธรรมและต่อต้านการทุจริต
ศูนย์ปฏิบัติการโครงการเงินอุดหนุนเพื่อการเลี้ยงดูเด็กแรกเกิด
 สถานรองรับเด็ก จำนวน 30 แห่ง (สถานสงเคราะห์เด็ก ศูนย์สงเคราะห์และฝึกเยาวชน สถานแรกรับเด็ก สถานคุ้มครองสวัสดิภาพเด็ก สถานพัฒนาและฟื้นฟูเด็ก และสถาบันเพาะกล้าคุณธรรม)
 บ้านพักเด็กและครอบครัวจังหวัด จำนวน 77 แห่ง
# รายพระนามและชื่อนายกราชบัณฑิตยสถานและราชบัณฑิตยสภา
ด้านล่างนี้คือรายพระนามและรายนามนายกราชบัณฑิตยสถานและราชบัณฑิตยสภา

 รายพระนามและรายนาม 

 นายกราชบัณฑิตยสภา ลำดับ  รูป  รายพระนาม  เริ่มวาระ  สิ้นสุดวาระ  หมายเหตุ 1  100px  นายพลเอก มหาอำมาตย์เอก พระเจ้าบรมวงศ์เธอ กรมพระดำรงราชานุภาพ  พ.ศ. 2469  นายกราชบัณฑิตยสถาน  ลำดับ  รูป  รายนาม  เริ่มวาระ  สิ้นสุดวาระ  หมายเหตุ 1  100px  ศาสตราจารย์พิเศษ อำมาตย์ตรี พระยาอนุมานราชธน(ยง เสฐียรโกเศศ)  พ.ศ. 2490  12 กรกฎาคม พ.ศ. 2512ถึงแก่อนิจกรรม  รักษาการ 2  100px  ศาสตราจารย์ พลตรี พระเจ้าวรวงศ์เธอ กรมหมื่นนราธิปพงศ์ประพันธ์  13 กรกฎาคม พ.ศ. 2512  พ.ศ. 2516 พ.ศ. 2516  พ.ศ. 2518  3  100px  ศาสตราจารย์ สุกิจ นิมมานเหมินท์  พ.ศ. 2518  2 พฤศจิกายน พ.ศ. 2519เสียชีวิต  4  100px  ศาสตราจารย์ เสริม วินิจฉัยกุล  3 พฤศจิกายน พ.ศ. 2519  12 กรกฎาคม พ.ศ. 2528ถึงแก่อสัญกรรม  5  100px  ศาสตราจารย์พิเศษ พลโท พระยาศัลวิธานนิเทศ<small>(แอบ รักตประจิต) 13 กรกฎาคม พ.ศ. 2528  พ.ศ. 2532  6  100px  ศาสตราจารย์ พันโท ดร.บุญพฤกษ์ จาฏามระ พ.ศ. 2528  พ.ศ. 2529  รักษาการ พ.ศ. 2532  พ.ศ. 2540   7  100px  ศาสตราจารย์ ดร.ประยูร กาญจนดุล  พ.ศ. 2540  พ.ศ. 2542  8  100px  ศาสตราจารย์ ดร.ประเสริฐ ณ นคร  12 เมษายน พ.ศ. 2542  11 เมษายน พ.ศ. 2543  9  100px  ศาสตราจารย์ ดร. นพ.อรรถสิทธิ์ เวชชาชีวะ  12 เมษายน พ.ศ. 2544  11 เมษายน พ.ศ. 2548  10  100px  ศาสตราจารย์ ดร.ชัยอนันต์ สมุทวณิช  12 เมษายน พ.ศ. 2548  11 เมษายน พ.ศ. 2552  11  100px  ศาสตราจารย์พิเศษ ดร.ปัญญา บริสุทธิ์ 12 เมษายน พ.ศ. 2552  11 เมษายน พ.ศ. 2556  12  100px  ศาสตราจารย์พิเศษ ดร.สันทัด โรจนสุนทร 12 เมษายน พ.ศ. 2556  13 กุมภาพันธ์ พ.ศ. 2558  นายกราชบัณฑิตยสภา  ลำดับ  รูป  รายนาม  เริ่มวาระ  สิ้นสุดวาระ  หมายเหตุ 12 (1)  100px  ศาสตราจารย์พิเศษ ดร.สันทัด โรจนสุนทร 14 กุมภาพันธ์ พ.ศ. 2558  11 เมษายน พ.ศ. 2558  13  100px  ศาสตราจารย์ ดร.ปกรณ์ อดุลพันธุ์ 12 เมษายน พ.ศ. 2558  11 เมษายน พ.ศ. 2560  14  100px  ดร.โสภา ชูพิกุลชัย ชปีลมันน์ 12 เมษายน พ.ศ. 2560  11 เมษายน พ.ศ. 2562  15  127x127px ศาสตราจารย์เกียรติคุณ นพ.สุรพล อิสรไกรศีล  12 เมษายน พ.ศ. 2562  11 เมษายน พ.ศ. 2564  16  100px  ศาสตราจารย์กิตติคุณ สุรพล วิรุฬห์รักษ์ 12 เมษายน พ.ศ. 2564ราชกิจจานุเบกษา, ประกาศสำนักนายกรัฐมนตรี เรื่อง แต่งตั้งนายกราชบัณฑิตยสภาและอุปนายกราชบัณฑิตสภา, เล่ม ๑๓๘ ตอนพิเศษ ๑๒๐ ง หน้า ๑๗, ๔ มิถุนายน ๒๕๖๔  11 เมษายน พ.ศ. 256615 (2)127x127pxศาสตราจารย์เกียรติคุณ นพ.สุรพล อิสรไกรศีล12 เมษายน พ.ศ. 2566

 อดีตนายกราชบัณฑิตยสถานและราชบัณฑิตยสภาที่มีชีวิตอยู่ 
 ศาสตราจารย์พิเศษ ดร.ปัญญา บริสุทธิ์
 ศาสตราจารย์ ดร.ปกรณ์ อดุลพันธุ์
 ดร.โสภา ชูพิกุลชัย ชปีลมันน์
 ศาสตราจารย์เกียรติคุณสุรพล อิสรไกรศีล
# อำเภอเฟิ่งหยาง
อำเภอเฟิ่งหยาง  เป็นอำเภอหนึ่งที่อยู่ภายใต้การปกครองของนครฉูโจว มณฑลอานฮุย สาธารณรัฐประชาชนจีน ณ ปี 2013 อำเภอนี้มีประชากร 765,600 คน

อำเภอแห่งนี้เป็นสถานที่สำคัญทางประวัติศาสตร์เพราะเป็นนิวาสสถานที่ประสูติของจักรพรรดิหงอู่ หรือจักรพรรดิจูหยวนจาง ปฐมจักรพรรดิแห่งราชวงศ์หมิง

 เขตการปกครอง 
อำเภอเฟิ่งหยางแบ่งการปกครองออกเป็น 14 เมือง และ 1 ตำบล โดยที่ว่าการอำเภอตั้งอยู่ในเมืองฝู่เฉิง

14 เมือง

 ป่านเฉียว 
 ต้าเมี่ยว 
 ฝู่เฉิง 
 กวานถัง 
 หงซิน 
 หลิวฝู่ 
 อู่เตี้ยน 
 ซีเฉวียน 
 หลินหวยกวาน 
 เจ่าเซี่ยง 
 ยินเจี้ยน 
 จ่งพู่ 
 เสี่ยวซีเหอ 
 ต้าซีเหอ 

1 ตำบล
 หวงวาน
# ราชวงศ์เนอร์วัน-อันโตเนียน
ราชวงศ์เนอร์วัน-อันโตเนียน เป็นราชวงศ์ที่ปกครองจักรวรรดิโรมัน ตั้งแต่ปี ค.ศ. 96 ถึงปี ค.ศ. 192 ประกอบไปด้วย ห้าจักรพรรดิผู้ทรงธรรม (Five Good Emporors) เป็นช่วงเวลาที่จักรวรรดิโรมัน อยู่ภายใต้การปกครองของจักรพรรดิห้าพระองค์ผู้ที่ได้ชื่อว่าเป็นผู้ที่มีความยุติธรรม ได้แก่ จักรพรรดิแนร์วา จักรพรรดิทราจัน จักรพรรดิเฮเดรียน จักรพรรดิอันโตนีนุส ปิอุส และจักรพรรดิมาร์กุส เอาเรลิอุส นอกจากนี้แล้วยังมีจักรพรรดิลูกิอุส เวรุสที่ปกครองร่วมกับจักรพรรดิมาร์กุส เอาเรลิอุส และจักรพรรดิก็อมมอดุส ผู้ที่มีจิตใจเหี้ยมโหดต่างจากจักรพรรดิคนก่อน ๆ ของราชวงศ์
# เจ้าจอมบุญนาก ในรัชกาลที่ 1
เจ้าจอมบุญนาก หรือมีสมญาว่า บุญนากสีดา เป็นพระสนมในพระบาทสมเด็จพระพุทธยอดฟ้าจุฬาโลกมหาราช  เจ้าจอมบุญนากมีบิดาเป็นชาวจีน กับมารดาชาวญวน แต่ไม่ทราบว่าบิดามารดามีจากตระกูลใดหรือประกอบกิจอันใดมา เธอได้สนองพระเดชคุณเป็นที่พอพระราชหฤทัยพระบาทสมเด็จพระพุทธยอดฟ้าจุฬาโลกเป็นอย่างยิ่งจึงได้รับพระราชทานเบี้ยหวัดถึง 10 ชั่ง แต่มิได้ให้ประสูติพระราชโอรสธิดาแต่อย่างใดส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์. 2554, หน้า 252-253 พระบาทสมเด็จพระจอมเกล้าเจ้าอยู่หัว ซึ่งอยู่ร่วมสมัยและได้ทันเห็นเจ้าจอมบุญนากนี้ ได้ตรัสเล่าถึงเจ้าจอมท่านนี้ไว้ว่า 

"เมื่อในรัชกาลที่ ๑ ได้ทำการฉลองพระเดชพระคุณในพระบรมมหาราชวังโปรดพระราชทานเบี้ยหวัดถึงปีละ ๑๐ ชั่ง ทั้งเป็นเจ้าจอมตัวเปล่าไม่มีพระองค์เจ้าและชาติตระกูลก็หาทราบไม่ ทราบว่าบิดาเป็นจีน มารดาเป็นญวน [บิดามารดา] หาได้เป็นข้าราชการตำแหน่งใดไม่ แต่จะดีอย่างไร จึงเล่าจึงลือ จึงโปรดปรานนักหนาไม่ทราบเลย ได้เห็นเมื่อชราแล้ว เอาเป็นแน่ไม่ได้"
# อำเภอเพ่ย์
อำเภอเพ่ย์  เป็นอำเภอหนึ่งที่อยู่ภายใต้การปกครองของนครสฺวีโจว มณฑลเจียงซู สาธารณรัฐประชาชนจีน ทางทิศตะวันตกเฉียงเหนือติดกับนครจี่หนิง มณฑลชานตง ทิศตะวันออกเฉียงเหนือติดกับนครจ่าวจวง มณฑลชานตง

 ประวัติศาสตร์ 
อำเภอเพ่ย์เป็นบ้านเกิดของหลิว ปัง ซึ่งขึ้นครองราชย์เป็นจักรพรรดิฮั่นเกา ปฐมกษัตริย์ราชวงศ์ฮั่น ทั้งเป็นบ้านเกิดของฝาน ข่วย (樊哙) ขุนศึกคู่ใจของหลิว ปัง

ในอำเภอนี้ เคยมีเมืองโบราณชื่อ เสี่ยวเพ่ย์ (小沛) ตั้งอยู่ ในสมัยสามก๊กเสี่ยวเพ่ย์เป็นเมืองในสังกัดมณฑลชีจิ๋วของโตเกี๋ยม ก่อนตายโตเกี๋ยมมอบมณฑลให้แก่เล่าปี่ ครั้นมณฑลถูกลิโป้ยึดครอง เล่าปี่ก็หนีมาอาศัยที่เสี่ยวเพ่ย์

 เขตการปกครอง 
ปัจจุบันอำเภอเพ่ย์ประกอบด้วย 15 เมือง (เจิ้น) ดังนี้
15 เมือง

 หลงกู้ 
 หยางถุน 
 ต้าถุน 
 เพ่ย์เฉิง 
 หูไจ้ 
 เหว่ย์เมี่ยว 
 อู่ต้วน 
 จางจ้วง 
 จางไจ้ 
 จิ้งอัน 
 เหอโข่ว 
 ชีชาน 
 ลู่โหลว 
 จูไจ้ 
 อันกั๋ว
# แม่น้ำซองกาเลีย
แม่น้ำซองกาเลีย หรือ ห้วยซองกาเลีย เป็นลำน้ำสายหนึ่งในจังหวัดกาญจนบุรี ไหลผ่านคดเคี้ยวผ่านชุมชนและหมู่บ้านของชาวกะเหรี่ยงหลายแห่ง เป็นแม่น้ำที่แบ่งตัวอำเภอสังขละบุรีออกเป็นสองฝั่ง ก่อนไหลไปรวมกับลำน้ำอีกสองสายคือแม่น้ำรันตีและแม่น้ำบีคี่ใหญ่กลายเป็นแม่น้ำแควน้อย ณ จุดที่เรียกว่า "สามสบ" หรือ "สามประสบ" ใกล้กับสะพานอุตตมานุสรณ์ (สะพานมอญ) และวัดวังก์วิเวการาม คำว่า ซองกาเลีย เป็นภาษามอญแปลว่า "ฝั่งโน้น" ในปัจจุบันแม่น้ำซองกาเลียเป็นสถานที่ท่องเที่ยวแบบผจญภัยด้วยการล่องเรือคายักจากสะพานซองกาเลียไปยังสะพานอุตตมานุสรณ์สมศักดิ์ ล่ำพงศ์พันธุ์. "รันตี บีคลี่ ซองกาเลีย สามประสบ อัญมณีแห่งป่าสูง. แม่น้ำสามสายสู่อารยธรรมมอญที่สังขละบุรี." อนุสาร อ.ส.ท. ปีที่ 57, ฉบับที่ 9, เมษายน 2560, หน้า 36.
# ท้าววรจันทร์ (เจ้าจอมมารดาอิ่ม ในรัชกาลที่ 1)
ท้าววรจันทร์ (เจ้าจอมมารดาอิ่ม) หรือ อิ่ม อิเหนา เป็นพระสนมในพระบาทสมเด็จพระพุทธยอดฟ้าจุฬาโลกมหาราช

เจ้าจอมมารดาอิ่ม เป็นธิดาเจ้าพระยารัตนาธิเบศร์ (กุน รัตนกุล) สมุหนายกในรัชกาลที่ 2 เดิมเป็นละครหลวงสมัยกรุงธนบุรี แล้วได้เป็นละครหลวงรุ่นใหญ่ในรัชกาลที่ 1 เมื่อประมาณ พ.ศ. 2333	เจ้าจอม หม่อมละคร ในกรุงรัตนโกสินทร์ ได้รับราชการเป็นเจ้าจอมในรัชกาลที่ 1 มีพระราชธิดา 1 พระองค์ คือ
 พระเจ้าบรมวงศ์เธอ พระองค์เจ้าจักรจั่น

ในสมัยรัชกาลที่ 2 ได้รับราชการเป็นท้าววรจันทร์ท่านที่ 2 ต่อจากท้าววรจันทร์ (แจ่ม) มีหน้าที่บริหารงานฝ่ายในทั้งปวง
# พระเจ้าราชวรวงศ์เธอ พระองค์เจ้าดวงประภา
พระเจ้าราชวรวงศ์เธอ พระองค์เจ้าดวงประภา (เดิม หม่อมเจ้าดวงประภา; 17 มกราคม พ.ศ. 2382 – 2 เมษายน พ.ศ. 2438) เป็นพระราชธิดาพระองค์ที่ 5 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย ชาววังขนานพระนามลำลองว่า "พระองค์ตุ้ย" สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงเรียกว่า "น้าตุ้ย"

 พระประวัติ 
พระเจ้าราชวรวงศ์เธอ พระองค์เจ้าดวงประภา เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย เมื่อวันพฤหัสบดี เดือน 3 ขึ้น 2 ค่ำ ปีจอ สัมฤทธิศก จ.ศ. 1200 ตรงกับวันที่ 17 มกราคม พ.ศ. 2381 (ปัจจุบันคือ พ.ศ. 2482) มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสุดาสวรรค์

พระเจ้าราชวรวงศ์เธอ พระองค์เจ้าดวงประภา สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันอังคาร เดือน 5 ขึ้น 8 ค่ำ ปีมะแม สัปตศก จ.ศ. 1257 ตรงกับวันที่ 2 เมษายน พ.ศ. 2438 สิริพระชันษา 56 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 10 กุมภาพันธ์ พ.ศ. 2438 (ปัจจุบันคือ พ.ศ. 2439) 

 พระกรณียกิจ 
ในรัชสมัยพระบาทสมเด็จพระจอมเกล้าเจ้าอยู่หัว ทรงเป็นประธานในการแจกเบี้ยหวัดฝ่ายในฝ่ายพระบวรราชวังและบังคับบัญชาการสิทธิ์ขาดมาจนตลอดรัชสมัย ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว เป็นผู้ดูแลรักษาและบังคับบัญชาราชการฝ่ายในในพระบวรราชวัง

 ผู้สำเร็จราชการวังหน้า 
เมื่อปี พ.ศ. 2429 เมื่อกรมพระราชวังบวรวิไชยชาญ ทิวงคตแล้ว พระบาทสมเด็จพระจุลจอมเกล้าเจ้าอยู่หัว ทรงสถาปนาสยามมกุฎราชกุมาร อย่างสมเด็จหน่อพระพุทธเจ้าตามราชประเพณีเดิม จึงประกาศพระราชกฤษฎีกาเลิกตำแหน่งพระมหาอุปราชฝ่ายหน้าแต่นั้นมา พระบาทสมเด็จพระจุลจอมเกล้าเจ้าอยู่หัวทรงพระราชดำริจะไม่ให้พระราชวังบวรสถานมงคลเป็นที่ร้าง จึงโปรดฯ ให้คงจัดรักษาเป็นพระราชวัง ให้มีเจ้าพนักงานรักษาหน้าที่อยู่อย่างเดิม ทรงมอบหมายการปกครองให้พระเจ้าราชวรวงศ์เธอ พระองค์เจ้าดวงประภา พระราชธิดาพระองค์ใหญ่ของพระบาทสมเด็จพระปิ่นเกล้าเจ้าอยู่หัว ทรงสำเร็จราชการฝ่ายในทั่วไป และโปรดฯ ให้เสด็จมาประทับที่พระที่นั่งสาโรชรัตนประพาส

เมื่อพระเจ้าราชวรวงศ์เธอ พระองค์เจ้าดวงประภา สิ้นพระชนม์ โปรดฯ ให้ พระเจ้าราชวรวงศ์เธอ พระองค์เจ้าสุดาสวรรค์ พระโสทรขนิษฐาในพระเจ้าราชวรวงศ์เธอ พระองค์เจ้าดวงประภา ทรงสำเร็จราชการฝ่ายในวังหน้าต่อมา เหมือนอย่างพระเจ้าราชวรวงศ์เธอ พระองค์เจ้าดวงประภา และโปรดฯ ให้พระเจ้าราชวรวงศ์เธอ พระองค์เจ้าวงจันทร์ พระโสทรกนิษฐภคินีในกรมพระราชวังบวรวิไชยชาญเสด็จขึ้นมาประทับที่พระที่นั่งบวรบริวัติมาจนตลอดรัชสมัย

 พระเกียรติยศ 
 พระอิสริยยศ 
 หม่อมเจ้าดวงประภา (5 สิงหาคม พ.ศ. 2353 – 2 เมษายน พ.ศ. 2394)
 พระเจ้าวรวงศ์เธอ พระองค์เจ้าดวงประภา (12 เมษายน พ.ศ. 2399 – พ.ศ. 2430)ราชบัณฑิตยสถาน. พระเจ้าวรวงศ์เธอ (ตอนที่ ๑) (๒๒ พฤษภาคม ๒๕๕๒). เรียกดูเมื่อ 13 เมษายน 2556กรมศิลปากร, สำนักวรรณกรรมและประวัติศาสตร์. ราชสกุลวงศ์ . พิมพ์ครั้งที่ 14. กรุงเทพฯ:สำนักวรรณกรรมและประวัติศาสตร์ กรมศิลปากร. 2554, หน้า 229
 พระเจ้าบวรวงศ์เธอ พระองค์เจ้าดวงประภา (พ.ศ. 2430 – 2 เมษายน พ.ศ. 2438)
 พระเจ้าราชวรวงศ์เธอ พระองค์เจ้าดวงประภา (หลังสิ้นพระชนม์)

เครื่องราชอิสริยาภรณ์